b'\n_START_ARTICLE_\nVeselko\n_START_SECTION_\nIzvor imena\n_START_PARAGRAPH_\nIme Veselko je tvorjenka na -ko iz imena Vesel. To je nastalo iz pridevnika ves\xc3\xa9l. Ime Vesel pomensko ustreza latinskima imenoma Hilarius, slovensko Hilarij in Gaudentius, slovensko Gavdencij.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji 45 oseb z imenom Veselko. Ostale oblike imena, ki so bile na ta dan tudi v uporabi: Vesel(22), Veselin(47), Veseljko(31) in Vesko(9).\n_START_SECTION_\nOsebni praznik\n_START_PARAGRAPH_\nV koledarju je ime Veselko uvr\xc5\xa1\xc4\x8deno k imenu Gavdencij, ki god praznuje 14. oktobra.\n_START_SECTION_\nIzpeljani priimki\n_START_PARAGRAPH_\nIz imena Veselko sta izpeljana priimka Veselko in Veseli\xc4\x8d. Po podatkih SURSa je bilo na dan 31. decembra 2007 v Sloveniji 143 oseb s priimkom Veselko in 456 oseb s priimkom Veseli\xc4\x8d.'